ফখরুদ্দিন পাশা রুসচুক (বর্তমান: রুস) নামক স্থানে জন্মগ্রহণ করেন। তার পিতার নাম মুহাম্মদ নাহিদ বে ও মায়ের নাম ফাতিমা আদিল হানিম। ১৮৭৮ খ্রিষ্টাব্দে রুশ-তুর্কি যুদ্ধের সময় তার পরিবার কনস্টান্টিনোপলে চলে আসে। তিনি যুদ্ধ একাডেমিতে যোগ দেন এবং ১৮৮৮ তে স্নাতক হন। তাকে প্রথমে পূর্বাঞ্চলে আরমেনিয়ার সীমান্তে দায়িত্ব দেয়া হয়। ১৯০৮ খ্রিষ্টাব্দে তিনি কন্সটান্টিনপল আসেন ফার্স্ট রেগুলার আর্মিতে যোগ দেন। ১৯১১-১২ সময়কালে তাকে লিবিয়া প্রেরণ করা হয়। বলকান যুদ্ধ শুরু হলে তিনি গেলিপলিতে অবস্থান নেয়া ৩১তম ডিভিশনের কমান্ডার হিসেবে দায়িত্ব পালন করেন। তার সেনা ইউনিট বুলগেরিয়ার কাছ থেকে এড্রিনোপল (বর্তমান: এডির্ন) ছিনিয়ে নেয় এবং তিনি আনোয়ার পাশার সাথে শহরে প্রবেশ করেন।

প্রথম বিশ্বযুদ্ধ
প্রাথমিক জীবন
মদিনার প্রতিরক্ষা
যুদ্ধ পরবর্তী জীবন